เรื่องร้องเรียน (กีดขวาง,ถนน,ต้นไม้,ป้าย,ความปลอดภัย) วันที่ 2023-02-20 03:03:56 — แขวงบางแค เขตบางแค จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006932 

ขอให้แก้ไขปัญหาต้นไม้และป้ายโฆษณาบดบังทัศนวิสัยการจราจร บริเวณ ถนนพุทธมณฑล สาย 2 แขวงบางแคเหนือ เขตบางแค กรุงเทพมหานคร เนื่องจากผู้ร้องแจ้งว่าถนนสายดังกล่าวตลอดทั้งเส้น พบว่าจะมีต้นไม้ใหญ่ และป้ายโฆษณาต่างๆ อาทิ ป้ายของโครงการหมู่บ้าน , ป้ายผู้สมัครเลือกตั้ง , ป้ายการประกาศขายที่ดิน และประกาศขายบ้านพักที่อยู่อาศัย ซึ่งผู้ร้องเห็นว่าต้นไม้และป้ายโฆษณาฯ อาจจะบดบังทัศนวิสัยการจราจร ทำให้ผู้ที่สัญจรผ่านไปมาไม่ได้รับความสะดวกในการสัญจร และเกรงว่าจะเกิดอุบัติเหตุขึ้นได้ อีกทั้งผู้ร้องแจ้งว่าถนนพุทธมณฑล สาย 2 ตลอดทั้งเส้น พบว่าถนนสายดังกล่าว ทั้งสองฝั่งการจราจรนั้น จะมีการทาสี และตีเส้นการจราจรสีขาวแดงไว้อย่างชัดเจน แต่ปัจจุบันพบว่า สีที่ตีเส้นการจราจรนั้น มีสีที่ซีดจางลง ทำให้ไม่สามารถจะมองเห็นเส้นการจราจรได้ชัดเจน ส่งผลให้มีการนำรถไปจอดในพื้นที่ห้ามจอด (เส้นการจราจรสีขาวแดง) จากกรณีดังกล่าวผู้ร้องเห็นว่าหน่วยงานที่เกี่ยวข้องควรจัดสรรเจ้าหน้าที่ลงพื้นที่ฯ ทำการตัดแต่งต้นไม้ และเก็บป้ายโฆษณาต่างๆ บริเวณริมถนน เพื่อเป็นการมองเห็นที่ดีขึ้น และเห็นควรให้มีการทาสี ตีเส้นจาจรสีขาวแดงใหม่ ตลอดทั้งเส้น เพื่ออำนวยความสะดวกให้แก่ประชาชนที่สัญจรผ่าน และเพื่อไม่ให้มีการจอดรถในที่ห้ามจอดด้วย

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata